แอน มิตรชัย ไม่เสียใจ ถูกเม้าท์เป็นนักร้องมโน (คลิป)
โชว์เซ็นสัญญาค่ายอินเตอร์ ขอบคุณคนจับผิดที่ช่วยสร้างกระแส,ทำเอาลิเกสาวคนดัง แอน มิตรชัย หรือ แอน-จริยา สมบูรณ์ ต้องออกโรงขอชี้แจงหลังถูกแขวะแรงว่าเป็น มะกอกสามตะกร้าปาไม่ถูก มโนเรื่องจะเป็นนางเอกบอลลีวูดโกอินเตอร์ แอน ของัดหลักฐานเด็ดเป็นเอกสารสัญญาที่เธอเซ็นสัญญาร่วมงานกับบริษัทโปรดักชันยักษ์ใหญ่ Red Wind Production ร่วมทุนระหว่างอเมริกาและอินเดีย,แอน เผยที่โรงแรมเอสซี ปาร์ค ว่า ,แอนเห็นศักยภาพการทำงานของบริษัทนี้ ไม่ได้มองเลยว่าจะค่ายเล็กค่ายใหญ่ หรือ ค่ายเก่าค่ายใหม่ แต่เพราะเราสามารถตกลงกันได้ ถามว่าใช้เวลาในการตัดสินใจนานมั้ย จริงๆมี 2 ค่ายที่ติดต่อแอนมา แต่สาเหตุที่แอนตอบตกลงกับค่ายนี้ก็เป็นเพราะเรามีข้อตกลงที่ดีต่อกัน รวมถึงทางผู้ใหญ่เองก็ให้ความสำคัญกับตัวแอนมากๆ,ค่าตอบแทนสมน้ำสมเนื้อมั้ย? ,แอนไม่อยากจะพูดถึงเรื่องของจำนวนเงินเลย เพราะเดี๋ยวจะไปโฟกัสกันผิดจุด ก็อย่างที่บอกค่ะกับบริษัทนี้เรามีข้อตกลงที่ดีร่วมกัน และหนึ่งในข้อตกลงที่แอนขอไปก็คือ เมื่อทำงานกันครบจำนวนปีแล้ว ทุกสิ่งทุกอย่างขอให้กลับมาเป็นของแอน เพราะแอนก็อยากร้องเพลงของแอนไปจนแก่เฒ่า ไม่ใช่พอหมดสัญญาแล้วก็ไม่สามารถร้องเพลงของตัวเองได้อีก ส่วนเรื่องค่าตอบแทนก็แล้วแต่ผู้ใหญ่จะดูแล,เซ็นสัญญาร่วมงานไปทั้งหมดกี่ปี? ,ก็หลายปี แต่ก็ทำงานกันไปเรื่อยๆเพราะจริงๆตอนแรกแอนขอลิมิตเค้าไว้ 3 ปี แต่ถ้าหากในอนาคตจะต่อสัญญา แอนก็ยินดี,ผลงานกับค่ายนี้ที่วางแพลนไว้เป็นยังไง? ,เป็นอัลบั้มเพลงค่ะ เป็นบอลลีวูดเต็มรูปแบบ ซึ่งเป็นอะไรที่ตื่นเต้นมากสำหรับแอน เพราะคนที่แอนได้ทำงานด้วยเป็นถึงระดับแนวหน้าของวงการเพลงจริงๆ ดีใจมาก,การทำงานครั้งนี้กับครั้งที่ผ่านมาแตกต่างกันอย่างไร? ,กับค่ายเก่าเราทำเป็นเพลงฮินดี้ผสมภาษาอังกฤษ แต่ครั้งนี้จะเป็นเพลงฮินดี้เป็นหลัก มีภาษาไทยกับภาษาอังกฤษผสมผสานด้วย,มีผลงานด้านการแสดงด้วยมั้ย? ,แอนเป็นนักร้องเต็มตัว แต่ในส่วนของสัญญาในส่วนอื่นๆ ต้องดูกันอีกที,ถามเรื่องที่ถูกมองว่ามโนเรื่องโกอินเตอร์? ,แอนมองว่าแอนเป็นศิลปินที่ไม่ได้สนใจว่าใครจะพูดถึงเราในแง่มุมอย่างไร เพราะมันก็เป็นมุมมองของแต่ละคน แต่แอนก็ดีใจที่ยังมีหลายคนนึกถึงแอน แม้ว่าจะเป็นด้านไหน แต่อย่างน้อยวันนี้แอนก็ได้ทำให้ประเทศเราเป็นแหล่งเงินแหล่งทอง ทำยังไงก็ได้ให้บอลลีวูดเข้ามาถ่ายทำงานในบ้านเรามากที่สุด เค้าชอบทรัพยากรที่นี่ เราก็ยังอยากจะให้ประเทศไทยเป็นโอเอซิสที่จะนำพานักลงทุนตรงนี้เข้ามาทำงาน,เสียใจกับคำว่ามโนมั้ย? ,ไม่เสียใจเลยค่ะ ต้องย้อนกลับไปถามว่าเค้าต้องการอะไรจากสิ่งที่เค้าพูด ผลงานของแอนที่ทำออกมา มันคือผลงานจริงๆ มีค่ายเพลงจริง มีทีมงานจริง ซึ่งเราไม่สามารถมโนปั้นแต่งได้,เคยเห็นเวลามีคนคอมเมนต์จับผิดในโลกโซเชียล? ,แอนไม่ค่อยได้อ่าน ไม่ค่อยได้ให้ความสนใจเท่าไหร่ แอนขอมองในสิ่งที่เชิดชูตัวเราดีกว่าค่ะ แอนขอใช้ผลงานของเราเป็นเครื่องพิสูจน์ตัวเอง ส่วนใครจะว่าอะไรเรานั้นแอนเองก็ต้องขอบคุณ เพราะคุณก็ช่วยให้แอนได้มีกระแส,คาดหวังแค่ไหนกับการเซ็นสัญญาครั้งนี้? ,แอนทำงานด้วยความรักความสุข แอนไม่ได้ดำเนินชีวิตด้วยกระแส แอนทำงานด้วยหัวใจ แอนคาดหวังแค่ให้โชว์ของเราได้มีที่ในตลาดสากล เช่น ที่อเมริกา ที่อินเดีย เราอยากจะขยายวัฒนธรรมให้ก้าวไกลมากขึ้นค่ะ.
ทำเอาลิเกสาวคนดัง แอน มิตรชัย หรือ แอน-จริยา สมบูรณ์ ต้องออกโรงขอชี้แจงหลังถูกแขวะแรงว่าเป็น มะกอกสามตะกร้าปาไม่ถูก มโนเรื่องจะเป็นนางเอกบอลลีวูดโกอินเตอร์
แอน มิตรชัย,นักร้องมโน,เซ็นสัญญา,โกอินเตอร์,จริยา สมบูรณ์,ค่าตอบแทน,อัลบั้มเพลง,นักร้อง